《寄赠陈越兼简臧奎》
宋代·魏野

君游帝里共喧喧，我向溪边独悄然。
工部声华穷委地，翰林风骨醉看天。
朱门想少投封状，两制应多借盛编。
佇听彤庭呈试罢，龙头相让一人前。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。